**У С Т А В**

**на**

**Народно читалище „Христо Ботев – 2000”**

**град Рудозем**

Народното читалище в град Рудозем е основано през 2000 година от родолюбиви местни жители. Читалището е културна институция, която има специфичната мисия за съхранение и развитие на традиционните културни и образователни потребности.

Чрез своята художествено - творческа и културно - просветна дейност, Народно читалище „ Христо Ботев -2000” е и в бъдеще ще участва и ще влияе за духовното обогатяване на рудоземчани и за културното развитие на град Рудозем.

**ГЛАВА ПЪРВА**

**Общи положения**

**Чл.1** С този устав се урежда устройството, управлението, дейността, имуществото, финансирането, издръжка и прекратяването на Народно читалище „Христо Ботев-2000” град Рудозем.

**Чл.2 /1/** Народно читалище-Рудозем е самоуправляващо се културно -просветно сдружение, което изпълнява и държавни културно - просветни задачи.В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо само съзнание.

 **/2/** Читалището е юридическо лице с нестопанска цел.

**Чл.З /1/** Целта на Народното читалище е да задоволява потребностите на гражданите,свързани със :

1. Развитие и обогатяване на културния живот, социалната и образователната дейност в град Рудозем;
2. Запазване на обичаите и традициите;
3. Разширяване на знанията на гражданите и приобщаването им към ценностите и постиженията на науката,изкуството и културата;
4. Възпитаване и утвърждаване на националното самосъзнание;
5. Осигуряване достъп до информация;

**/2/** За постигане на целите по ал. 1 Читалище - Рудозем ще извършва основни дейности, като:

1. Уреждане и поддържане на библиотека, читалня, фото, фоно, филмо и видеотека, както и създаване и поддържане на електронна информационна мрежа;
2. Развиване и подпомагане на любителското художествено творчество;
3. Организиране на школи, кръжоци, курсове, кино и видеопоказ, празненства концерти, чествания и младежки дейности;
4. Събиране и разпространяване на знания за родния край;
5. Създаване и съхраняване на музейни колекции съгласно Закона за културно наследство;
6. Предоставяне на компютърни и интернет услуги;

**/3/** Народното читалище може да развива и допълнителна стопанска дейност, свързана с предмета на основната му дейност в съответствие с действащото законодателство, като използва приходите от нея за постигане на определените в устава цели.

Народното читалище не разпределя печалба.

/4/ Народното читалище няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. за постоянно ползване от политически партии и организации;
4. за постоянно ползване на председателя, секретаря, членовете на настоятелството и проверителната комисия и на членовете на техните семейства.

Чл.4 /1/ Народното читалище може да се сдружава за постигане на своите цели за провеждане на съвместни дейности и инициативи при условията и по реда на Закона за Народните читалища.

**ГЛАВА ВТОРА**

**Членство и Управление**

Чл.7 /1/ Членовете на Читалището са индивидуални, колективни и почетни.

**/2/** Индивидуалните членове са български граждани.Те биват действителни и спомагателни:

1. Действителните членове са лица, навършили 18 години, които участват в дейността на Читалището, редовно плащат членския внос и имат право да избират и да бъдат избирани;
2. Спомагателните членове са лица до 18 години, които нямат право да избират и да бъдат избирани те имат право на съвещателен глас;
3. Действителните членове на Читалището имат право;
* да получават информация за работата на ръководните органи;
* да участват в обсъждането на всички въпроси от дейността на Читалището;
* да избират ръководни органи след едногодишен членски стаж и да бъдат избирани в ръководни органи след две годишен членски стаж;
* редовен член е този който плаща членския си внос за всяка календарна година.

**/3/** Колективните членове съдействат за осъществяване целите на Читалището, подпомагат дейността, поддържането и обогатяването на материалната база и имат право на един глас в общото събрание.

Колективни членове могат да бъдат:

1. професионални организации, стопански организации, търговски дружества, кооперации и сдружения;
2. културно-просветни, любителски клубове и творчески колективи.

**/4/** Почетни членове могат да бъдат български и чужди граждани в изключителни заслуги за Читалището.

**/5/** Встъпване в членство става с вписването в книгата на членовете на Читалището, след писмена молба на желаещия. Членството се прекратява при доброволно напускане с молба отправена до Читалищното настоятелство при смърт при нередовно плащане на членския внос и поради нарушаване на разпоредбите на Устава и Закона на Народните Читалища като решението за изключване се взема с квалифицирано мнозинство 2/3 от всички членове на Читалището, имащи право на глас.

Чл.8 Органите на Читалището са Общото събрание, Настоятелството и Проверителната комисия.

Чл.9 Върховен орган на Читалището е Общото събрание.

**/1/** Общото събрание на Читалището се състои от всички членове на Читалището, имащи право на глас.

Чл.10 **/1/** Общото събрание:

1. изменя и допълва устава;
2. избира и освобождава членовете на Настоятелството, Проверителната комисия и Председателя;
3. приема вътрешните актове, необходими за организацията на дейността на Читалището;
4. изключва членовете на Читалището;
5. определя основни насоки на дейността на Читалището;
6. взема решение за членуване или за прекратяване на членството в читалищно сдружение;
7. приема бюджета на Читалището;
8. приема годишния отчет до 30 март на следващата година;
9. определя размера на членския внос;
10. отменя решения на органите на Читалището;
11. взема решения за откриване на клонове на Читалището след съгласуване с Общината;
12. взема решение за прекратяване на Читалището;
13. взема решение за отнасяне до съда на незаконосъобразни действия на ръководството или отделни читалищни членове;

**/2/** Решенията на общото събрание са задължителни за другите органи на Читалището.

Чл.11 /1/ Редовно общо събрание на читалището се свиква от Настоятелството най-малко веднъж годишно, а Отчетно- изборното събрание веднъж на 3 /три/ години.

 **/2/** Извънредно общо събрание може да бъде свикано по решение на настоятелството по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание до 15 дни от постъпване на искането проверителната комисия или една трета от членовете на читалището с право на глас могат да свикат извънредно общо събрание от свое име.

 **/3/** Поканата за събранието трябва да съдържа дневния ред, датата, часа и мястото на провеждането му и който свиква.Тя трябва да бъде получена срещу подпис или връчена не по-късно от 7 дни преди датата на провеждането.В същия срок на вратата на читалището и на други общодостъпни места в общината където е дейността на читалището, трябва да бъде залепена покана на събранието.

 **/4/** Общото събрание е законно ако присъстват най-малко половината от имащите право на глас членове на Читалището.При липса на кворум събранието се отлага с един час. Тогава събранието е законно ако на него присъстват не по- малко от една трета от членовете при редовно общо събрание и не по-малко от половината плюс един от членовете при извънредно общо събрание.

 /5/ Решенията се вземат с мнозинство най-малко две трети от всички членове.

 **/6/** Две трети от членовете на общото събрание на читалището могат да предявят иск пред окръжния съд за отмяна на решение на общото събрание ако то противоречи на закона или устава.

Чл.12 /1/ Изпълнителен орган на Читалището е настоятелството което се състои най-малко от трима членове избрани за срок до 3 години. Същите да нямат роднински връзки по права и съребрена линия до четвърта степен.

 **/2/** Настоятелството:

1. свиква общо събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на Читалището и утвърждава щата му;
4. подготвя и внася в общото събрание отчет за дейността на Читалището;
5. назначава секретаря на Читалището и утвърждава длъжностната му характеристика;
6. взема решения за назначаване и освобождаване на щатни и хонорувани служители на Читалището;
7. взема решения за материално и морално стимулиране;
8. прави преглед на членовете най-малко веднъж през годината.
9. Настоятелството взема решение с мнозинство повече от половината на членовете си.

Чл.13 **/1/** Председателят на Читалището е член на настоятелството и се избира от общото събрание за срок от 3 години.

 **/2/** Председателят:

1. организира дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанията на настоятелството и председателства в общото събрание;
4. отчита дейността си пред настоятелството;
5. сключва и прекратява трудовите договори със служителите съобразно бюджета на Читалището въз основа решение на настоятелството;

Чл.14 /1/ Секретарят на читалището:

1. организира изпълнението на решенията на настоятелството, включително решенията за изпълнението на бюджета;
2. организира текуща основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя;

**/2/** Секретаря не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг /съпруга/ на председателя на читалището.

 **/3/** С изтичане мандата на настоятелството трудовия договор на Секретаря не се прекратява автоматично. Новото настоятелство прекратява договора ако Секретаря е допуснал груби нарушения на кодекса на труда.

 /4/ Ако Секретарят не е избран за член на настоятелството той участва в заседанията на настоятелството и има право на съвещателен глас.

Чл. 15 /1/ Проверителната комисия се състой най-малко от трима членове,избрани за срок до 3 години.

 **/2/** Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството на председателя или на секретаря по права линия съпрузи, братя, сестри и роднини по сватовство от първа степен.

 **/3/** Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

 /4/ При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Чл.16** Не могат да бъдат избирани за членове на настоятелството и на проверителната комисия и за секретар лица който са осъждани на лишаване от свобода за умишлени престъпления от общ характер.

**Чл.16 /**А/ Членовете на настоятелството включително председателят и секретарят подават декларации за конфликт на интереси при условията и по реда на закона за предотвратяване и разкриване на конфликт на интереси.

**ГЛАВА ТРЕТА**

**Имущество и финансиране**

Чл.17 Имуществото на читалището се състои от сграда и обзавеждане въз основа на разпоредбите на Закона на Народните читалища предоставени за безвъзмездно и безсрочно ползване.

Чл.18 Народно читалище „Христо Ботев-2000” Рудозем набира средства от следните източници:

1. членски внос;
2. културно-просветна и информационна дейност;
3. субсидия от държавния и общинския бюджети;
4. наеми от движимо и недвижимо имущество;
5. дарения и завещания;
6. стопанска дейност и обществени услуги;
7. изработване и спечелване на проекти;
8. други приходи.

Чл.19 /1/ Предложението за годишната субсидия за читалището, нормативите и механизмът се разработват от министерството на културата съгласувано с областната администрация и общината.

 **/2/** С решение на общинския съвет, читалището може да се финансира допълнително над определената държавна субсидия със средства от собствените приходи на общината.

 **/3/** Гласуваната от общинския съвет субсидия за Народното читалище не може да се отклонява от общината за други цели.

**Чл.20 /1/** Предвидените от държавния и общинския бюджет средства за читалищна дейност се разпределят от комисия с участието на представител на община Рудозем и се предоставят на читалището за самостоятелно управление.

 **/2/** При недостиг на средства за ремонта и поддръжката на читалищната сграда средствата се осигуряват от общинския съвет.

**Чл.21 /1/** Народно читалище”Христо Ботев-2000” не може да отчуждава недвижими вещи и да учредява ипотека върху тях.

 **/2/** Движими вещи могат да бъдат отчуждавани, залагани, бракувани или заменени с по - доброкачествени само по решение на настоятелството.

**Чл.22** Недвижимото и движимото имущество, собственост на читалището както и приходите от него не подлежат на принудително изпълнение освен за вземания произтичащи от трудови правоотношения.

**Чл.23 /1/** Читалищното настоятелство изготвя годишния отчет за приходите и разходите, който се приема от общото събрание.

 **/2/** Отчетът за изразходваните от бюджета средства се представя в общината.

**Чл.23 а /1/** Председателят на Народно читалище”Христо Ботев-2000” ежегодно в срок до 10 ноември представя на кмета на общината предложения за дейността на читалището през следващата година.

 **/2/** Кметът на община Рудозем внася направените предложения в общинския съвет, който приема годишна програма за развитие на читалищната дейност.

 **/3/** Програмата се изпълнява от Народно читалище „Христо Ботев-2000” въз основа финансово обезпечен договор, сключен с кмета на общината.

 **/4/** Председателят на читалището представя ежегодно до 31 март пред кмета и общинския съвет доклад за осъществената читалищна дейност и изпълнение на програмата и за изразходваните от бюджета средства през предходната година.

 **/5/** Докладът се обсъжда от общинския съвет на първото открито заседание след 31 март с участие на представител на читалището.

**ГЛАВА ЧЕТВЪРТА**

**Прекратяване**

Чл.24 /1/ Читалището може да бъде прекратено по решение на общото събрание вписано в регистъра на окръжния съд.

То може да бъде прекратено с ликвидация или по решение на окръжния

съд, ако :

1. дейността му противоречи на закона, устава и добрите нрави;
2. имуществото му не се използва според целите и предмета на дейността на читалището;
3. на лице е трайна невъзможност читалището да действа или не развива дейност за период 2 години;
4. не е учредено по законния ред;
5. когато читалището е обявено в несъстоятелност.

**/2/** Прекратяването на Народното читалище по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.

**Административно наказателни разпоредби**

**Чл.25** Председател или секретар на читалището, който предостави имущество в нарушение на Чл.З да се наказва с глоба в размер от 500 до 1000 лева и с лишаване от право да заема изборна длъжност в читалището за срок от 5 години.

**Чл.26** Председател на Народното читалище, който не заяви вписване в регистъра на читалищата в седем дневен срок от вписване на читалището с съдебния регистър се наказва с глоба от 150 до 300 лева.

**Чл.27** Председател на читалището, който не представи доклад за изпълнението на читалищните дейности и за изразходваните от бюджета средства в срок ежегодно до 31 март пред кмета на общината се наказва с глоба от 150 до 300 лева.

**Чл. 28 /1/** Нарушенията се установяват с актове на:

1. оправомощени от Министъра на културата длъжностни лица
2. кмета на общината или оправомощени от него длъжностни лица

 **/2/** Наказателните постановления се издават от Министъра на културата или от оправомощен от него заместник Министър, съответно от кмета на общината.

 **/3/** Съставянето на актовете,издаването,обжалването и изпълнението на наказателните постановления се извършват по реда на закона за административните нарушения и наказания.

**Заключителни разпоредби**

1. Седалище на Читалището е:

град Рудозем, бул. „България” № 13, обл. Смолян

1. Името на Читалището е:

Народно Читалище „Христо Ботев-2000”

1. Печата на Читалището е кръгъл 6 средата с отворена книга и в кръг около нея надпис: НЧ „ХРИСТО БОТЕВ-2000” РУДОЗЕМ
2. Празник на Читалището и неговите членове е:
* 1 март- Деня на самодееца.
* 24 май-Деня на Св.св. „Кирил и Методий” на славянската писменост-българската просвета и култура.

5. Уставът е изработен съобразно измененията и допълненията на Закона на Народните Читалища публикуван в ДВ бр.42 от 05.06.2009 година, приет на Общото събрание на Читалището проведено на 29.04.2010 година и подписан от присъствалите имащи право на глас членове на Народно читалище „Христо Ботев-2000” град Рудозем.

**СПИСЪК НА ЧЛЕНОВЕТЕ НА РЪКОВОДНИТЕ ОРГАНИ НА НАРОДНО ЧИТАЛИЩЕ „ХРИСТО БОТЕВ-2000" ГРАД РУДОЗЕМ**

**I. ЧЛЕНОВЕТЕ НА ЧИТАЛИШНОТО НАСТОЯТЕЛСТВО**

1. Свилен Асенов Терзиев
2. Алекси Цветанов Гунчев
3. Таня Чавдарова Кьоровска
4. Миглена Евелинова Михайлова
5. Хамди Хайриев Ефельов
6. **ЧЛЕНОВЕ НА ПРОВЕРИТЕЛНАТА КОМИСИЯ**
7. Гошо Цанков Стоименов
8. Марийка Николова Стайкова
9. Сава Огнянов Гърбелов